EUGEN DORCESCU 



PILDELE IN VERSURI 



Cuvânt lămuritor 



Pildele în versuri urmează altor două stihuiri din Sfintele Scripturi, stihuiri 
cu care am fost învrednicit în anii trecuţi, si anume: Psalmii în versuri 
(ediţia I, Editura Excelsior - Timişoara, 1993; ediţia a Ii-a, revăzută si 
adăugită, Editura Marineasa, 1997) si Ecclesiastul în versuri, Editura 
Marineasa, 1997. Ca si în cazul acelora, am pornit - si pentru Pilde - de la un 
număr de ediţii ale Cărţii sacre, ediţii româneşti si străine (mai ales 
franţuzeşti) , precum: Biblia sau Sfânta Scriptură, Editura Institutului Biblic 
si de Misiune al Bisericii Ortodoxe Române, Bucureşti, 1994 (reperul 
fundamental) ; Biblia sau Sfânta Scriptură, Gute Botschaft Verlag, Dillenburg, 
1989, 1990; La Sainte Bible, Traduite d'apres Ies textes originaux hebreu et 
grec par Louis Segond, Alliance Biblique Universelle, f.a.; La Bible de 
Jerusalem, Editions du Cerf, Paris, 1973; Les Saintes Ecritures, avec notes et 
references, 1995; The Holy Bible, Oxford University Press, London, New York, 
Toronto, f.a.; Die Bibel, Lingen Verlag, Koln, 1986 etc . 

Pildele versificate urmează, cu o singură excepţie (18, 10), considerată, de 
noi, un fel de încheiere, succesiunea din textul biblic (tot asa cum, se 
înţelege , s-au străduit să îi respecte, cu stricteţe, duhul) . Uneori, o secvenţă 
cuprinde două sau chiar mai multe proverbe originare. Sub fiecare strofă se 
află, în paranteză, trimiterea cuvenită: numărul capitolului si numărul 
sententei (versetului) . Prologul si Epilogul nu mai tâlcuiesc, evident si 
neapărat, cuvintele Scripturii, ci sunt mărturia (si decizia existential- 
artistică) ale stihuitorului . Pentru tot si pentru toate să mulţumim Celui 
Veşnic . 



Prolog 



N-a fost cu neputinţă . N-a fost greu. 

Aseară am vorbit cu Dumnezeu . 

La fel de clar, de simplu, de senin, 

Cum ai tăifăsui cu un vecin. . . 

E drept că El tăcea. Sau, mai curând, 

Iradia în fiecare gând, 

în fiecare şoaptă si impuls, 

în fiecare zbatere de puls. 

Doar eu grăiam. a i iată că, treptat, 

Discursul în tăcere s-a mutat, 

Tăcerea s-a umplut de sens si tel, 

Tăcerea era drumul către El . 

Asa-I vorbeam. Spunându-I tot, deschis, 

Asa-I vorbeam: Abis lângă abis. 



PILDE 



Proverbele lui Solomonl, vestitul 
Fiu al lui David, rege-n Israel. 
Al vieţii adevăr, si rost, si tel 
Le vor descoperi si eremitul 
a i-oricare cititor împins de zel 
în textul lor, durabil ca granitul, 
Ca litera de bronz sau de otel. 
Să se scufunde, dar, în manuscrisul 
Străvechi, să se scufunde în abisul 
Pe care 1-a sondat, cândva, si el. 



Sunt de folos spre a cunoaşte bine 
Ce este-ntelepciunea . Cum obţii 
Tăria de-a veghea si socoti, 
De-a fi stăpân pe noapte si pe zi, 
Pe desfătări, tristeţi si vitregii 
a i, mai ales, de-a fi stăpân pe tine. 



Asa cuprinzi adâncile cuvinte 

a i capeţi cuget clar, discernământ , 

îti afli rânduiala pe pământ, 

Nu şovăi nici în gând, nici în cuvânt, 

Ci judeci cumpănit, cu luare-aminte . 



Citind, neştiutorii au putinţa 

De a găsi, în fine, drumul drept. 

Cei tineri îsi cultivă cunoştinţa . 

Cât despre cel matur si înţelept, 

îsi va-mplini ştiinţa, iscusinţa . 

El, deci, va fi în stare să pătrundă 

Ascunse graiuri, pilde, parimii . 

Enigmele-nteleptilor vor fi, 

Sub ochii lui, curate, străvezii . 

Va medita ferice, va privi 

Ca-n ghicitură-n apa lor afundă. 



Temerea de Cel Veşnic e-nceputul 
înţelepciunii. însă cei nebuni 
Ignoră orice fel de-ntelepciuni . 
Nu poţi nici să-i împărţi, nici să-i aduni. 
Nebuni rămân până-i înghite lutul. 
( Ir 1-7 ) 



Repetă ne-ncetat acest cuvânt 
a i tine-1 bine minte, fiul meu; 
în frica de Cel Sfânt, de Dumnezeu 
începe-ntelepciunea . Orice-i greu 
învinge astfel omul de pământ2 . 
Priceperea, si ea, la rîndul său. 
Aceasta e: a tiinta Celui Sfânt. 
( 1,7; 9, 10 ) 



Tu, fiule, ascultă vorba bună 
A tatălui . a i nu abandona 
Ce te-a-ndemnat, pe vremuri, maica ta. 
Să ştii: Neascultarea se răzbună. 
Acele sfaturi, deci, nu le-arunca 
în al uitării si-al prostiei hău. 
Ele vor fi pe fruntea ta cunună 
a i colier de preţ la gâtul tău. 



( 1.8-9 ) 



Când păcătosii-ti vor ieşi în cale 
Ademenindu-te , să nu le-accepti 
Chemarea. Mergi pe drumul celor drepţi. 
Rămâi, nestrămutat, în ale tale. . . 



Ci, mai degrabă, plânge-i si-i deplânge, 
Căci doar la rău goneşte goana lor. 
Se îmbulzesc ca fiarele, dau zor, 
Aprinşi, nesăţioşi să verse sânge. 



( 1,10,16 ) 



Dar nu uita: Nemernica-le fire 
E jalnică si fără viitor. 
Zvârli laturi sub a păsării privire? 
Ei stau la pândă spre a lor pieire 
a i curse-ntind chiar sufletului lor. 
Aceasta este-a lacomilor soarte, 
A celor ce râvnesc câştig urât. 
îsi pun ei însisi latul peste gât. 
Chiar lăcomia-i duce către moarte. 
( 1,17-19 ) 



De-aceea-ntelepciunea strigă, cheamă 
Pe uliti, la răspântii : Până când, 
Nebunilor, în nebunii urmând, 
Veţi refuza a mă lua în seamă? 
Voi, cei neştiutori, până când, oare, 
a tiinta veţi urî? Iar voi, cei prosti, 
Veţi mai sluji-n ale prostiei oşti, 
Iubind-o cu atâta înfocare? 



Luaţi aminte la mustrarea mea, 
întoarceti-vă de la cele rele 
a i iată, duhul meu îl voi turna 
Deasupra voastră, spre-a vă lumina, 
3 i veţi pricepe zicerile mele. 
( 1, 20-23 ) 



Da, îndărătnicia îi omoară 

Pe cei lipsiţi de minte si rebeli. 

Nepăsătorii vor păţi la fel : 

Sunt condamnaţi, asemenea, să piară. 



Iar cel ce mă ascultă stă în pace 
a i linişte . Trăieşte fericit . 
De rău nu-i pasă. Fiindcă m-a iubit, 
întelepciunea-i scut nebiruit. 
Rămâi de lut. Dar duhul ti-1 preface ! 
( 1,32-33 ) 



O grotă e femeia desfrânată. 
a i cea străină, iarăşi, un tunel 
îngust si-ntunecat. De cazi în el, 
Cu mare ce vei mai ieşi vreodată. 



Acolo-si află chinul si canonul 

Cel pedepsit, pe drept lovit de Domnul. 

( 2, 16; 5, 3; 7, 5; 22, 14; 23, 27 ) 



Tu, fiul meu, să nu dispretuiesti 
Certarea Celui Veşnic. Să nu-ti fie 
Mustrarea Lui prilej de blasfemie . 
Sunt tainice-ncercări dumnezeieşti! 
Cel Veşnic ceartă. Domnul pedepseşte 
a i-l pune câteodată sub toiag 
Exact pe-acela care-i este drag: 
Orice părinte mustră când iubeşte . 
( 3,11-12 ) 



Din toate câte trebuie păzite, 

Tu inima să ti-o păzeşti mai tare. 

în ea se află tainica vigoare 

A lucrurilor vii si tăinuite . 

Nu inima ce-o pomenesc poeţii 

(Acei poeţi ce râd uşor sau plâng) 

Ci inima în rostul ei adânc 

De sursă, de izvornită a vieţii. 

( 4,23 ) 



Vei auzi în lume câte toate. 
Dar să nu-ti ieşi din minţi. Tu să rămâi 
Cum ai pornit, pe drumul tău dintâi. 
La dreapta sau la stânga nu te-abate, 
Ci umblă pe cărările-nvătate 
Din Cartea ce-o păstrezi la căpătâi . 
( 4,26-27 ) 



Nu fi între aceia ce dau mâna 
Punându-se chezasi pentru străini, 
Pentru vecini sau pentru nevecini, 
Uitând că datoria e stăpâna 
La care vor sluji. E-un domn hain. 
Dacă n-ai bani, de ce te învoiesti 
A fi garant la datorii străine? 
Făcând aceste gesturi nebuneşti, 
Vei pierde si-asternutul de sub tine. 
( 6,1; 11, 15; 20, 16; 22, 26 ) 



Cine clipeşte, nu te îndoi, 
Instrumentează intrigi, viclenii . 
Iar dacă-si muscă buzele, tacit, 
Ce-a uneltit, a si înfăptuit. 



( 6, 13; 16, 30 ) 



Sunt sase lucruri (şapte chiar) , pe 
Cel Veşnic le urăşte. Ca urmare, 
Sortite sunt să se destrame-n hău. 
Rele fiind, si fără de-ndreptare , 
De ele s-a scârbit cugetul Său: 
Ochii trufaşi; vorbirea sfidătoare 
a i mincinoasă; mâna ce, mereu, 
De sânge inocent e-n căutare; 
O inimă ce făureste-n sine 
Viclene plănuiri, gândiri haine; 
Picioarele grăbite înspre rău; 
Un martor mincinos, care abate, 
Cu vorba lui, fărâma de dreptate 
Menită celor neajutoraţi ; 
a i insul ce încearcă să dezbine 
a i să strecoare vrajbă între fraţi . 
( 6,16-19 ) 



Comorile nedrepte sunt deşarte, 
Din rodul lor nimic nu vei culege; 
Sunt obţinute prin fărădelege - 
Dreptatea doar salvează de la moarte. 
( 10,2;11,4 ) 



Sustrasă vremii, binecuvântată 
E pomenirea omului curat. 
Ea nu se vestejeşte niciodată, 
Ba, dimpotrivă, creste ne-ncetat . 
Ca o cunună vesnică-nfloreste. 
Iar numele viclean, cât dăinuieşte, 
E ponegrit de toţi, si blestemat. 
Apoi - se sterge-ncet si putrezeşte . 
I 10,1 ) 



Cu tonul ei necruţător si dur, 
Stârneşte certuri ura. Dar iubirea 
îi stinge, cu blândeţea ei, pornirea 
a i-acoperă cusur după cusur. 
( 10,12 ) 



Bărbatul priceput are pe buze 
înţelepciune, grai cu sens si rost. 
Unde lipseşte cârmuirea, cade 
Poporul. Izbăvirea stă-n mulţimea 
De sfetnici . a i necum în isteţimea 



Vreunui sef, oricât de cumsecade. 
Ţărână sunt si gloata si sefimea: 
Toţi suntem fii aceleiaşi plămade . 
( 11, 14; 15, 22 ) 



Omul milos îsi face sieşi bine, 
îi face bine sufletului său. 
Pe când cel crud, nemilostiv si rău 
îsi chinuieşte carne, oase, vine, 
De parcă le-ar zdrobi pe un Hău, 
De parcă-ar năzui să le-nvenine. 
( 11,17 ) 



Cel ce nădăjduieste-n bogăţie 
Se veste jeste-n grabă si se pierde. 
Dar dreptul, si sărac de-ar fi să fie, 
Ca frunza odrăsleste, veşnic verde. 
( 11,28 ) 



Cel care casa-si tulbură, curând 
Va strânge-n podul palmei numai vânt . 
Va rătăci stingher pe-o cale grea, 
Doar umbra-1 va-nsoti si-1 va urma. 
Un spectru ropotind pe caldarâm, 
Trecut, încă de-aici, în alt tărâm. 
Iar cel nebun, zănatic sau nedrept 
Devine-argatul celui înţelept. 
( H,29 ) 



Unii se dau bogaţi si n-au nimic; 
Pe altii-i crede gloata pauperi. 
Dar ei deţin în sine mari averi, 
De care păcătoşii se dezic. 
( 12, 9; 13, 7 ) 



Nechibzuirea vorbei e asemeni 
Cu-mpunsătura săbiei. Pe când 
Cel înţelept grăieşte vindecând. 
Tămăduire-aduce între semeni . 
( 12,18 ) 



Cel leneş nu-i în stare nici să-si frigă 
Vânatul. Sau să fiarbă-o mămăligă . 
N-ascultă îndrumarea sau porunca . 
îi plâng de foame soaţa, pruncul, prunca, 



Pe-ogor cresc pălămldă si ferigă. 

El motăie întins, cu tâmpla-n brâncă, 

în timp ce-ntelepciunea-n van îi strigă: 

Cea mai de preţ comoară este munca! 

( 12,27 ) 

* 

O prea îndelungată aşteptare 
îmbolnăveşte inima. Pe când 
Dorinţa care-si află dezlegare 
La vreme, nici târziu, nici prea curând, 
E-un pom al vieţii, plin de frupt si floare. 
( 13,12 ) 



Cel care nu ia seama la Cuvântul 

Lui Dumnezeu, este sortit pierzării . 

Iar cel supus poruncii si-ascultării 

E răsplătit. Când nici nu-1 duce gândul, 

Va îmbrăca podoaba si veşmântul 

a i rodul dulce-al binecuvântării. 

( 13,13 ) 



Desigur, pedepseste-i pe feciori 
Cât încă e nădejde spre-ndreptare . 
Dar cu înţelepciune si răbdare, 
Nu ca si când ai vrea să îi omori . 
( 13,24,-19, 18; 23, 13 ) 



O inimă-si cunoaşte si nu-si spune 
Tezaurul ei trist de-amărăciune . 
Iar un străin nu poate împărţi 
Cu ea nici întristări, nici bucurii . 

( 14,10 ) 
* 

Fii-ncredintat că, într-o bună zi, 
Oricât ar fi de mari si de-ntărite, 
Palatele nedrepţilor vor fi 
Culcate la pământ pe negândite. 
Iar cortul celor drepţi va înflori. 
( 14,11 ) 



Sunt multe căi ce omului par drepte 
a i de al căror fir nu se desparte. 
Dar ştie el la ce să se aştepte? 
Sfârşitul lor, aproape sau departe, 
Spre gropnită pogoară-n repezi trepte 
E primul pas ce duce către moarte. 
( 14, 12; 16, 25 ) 



O inimă senină, liniştită, 
E chezăşia vieţii sănătoase . 
Invidia, în schimb, dacă te-agită, 
Cu seva ei amară si-otrăvită, 
întreaga ţesătură ti-o descoase 
(Cum perforează scoarţa o termită) . 
E putregai în trup si cariu-n oase. 
( 14,30) 



Cel ce apasă pe sărman huleşte 
Pe Ziditorul lui. Dar cel cu milă, 
Cu inima smerită si umilă, 
Cinsteşte pe Cel Veşnic. a i-L slăveşte . 
Iar cel care se bucură de-un rău, 
Pedeapsă va primi, la rândul său. 
(14, 31; 17, 5 ) 



Privirea lui Iahve3 e pretutindeni . 
Colindă-ntreaga lume ochii Săi. 
Veghează pururi . Pururi ne cuprinde-n 
Splendoarea nevăzutelor văpăi . 
Pe toţi. Asa cum suntem. Buni sau răi. 



( 15,3 ) 



Adâncul, Iadul4 cunoscute sunt 
De Cel Etern. a i cu atât mai bine 
Amestecul de râset si suspine, 
Ea, inima pe care-o poartă-n sine 
Omul făcut din duh si din pământ . 
( 15,11 ) 



Săracul are numai zile-amare . 
E trist, si oropsit, si-ngrijorat . 
Dar inima ce calmul si-a aflat, 
Indiferent de timp si-mprejurare, 
E un festin bogat si necurmat . 
( 15,15 ) 



Mai bune sunt verdeţuri si-o fiertură 
Cu dragoste mâncate si-mpăcare, 
Decât bucăţi de carne la frigare, 
a i mirodenii, vinuri acrisoare, 
Decât o vită grasă - dar cu ură. . . 
( 15, 17; 17,1 ) 



Temerea de Cel Veşnic dă de ştire 
Ce-nseamnă-ntelepciune , învăţătură, 
Ce loc ai tu-n divina Sa zidire. 
Te vei purta cu grijă si măsură - 
Smerenia-i întâi. Apoi, mărire. 
( 15,33 ) 



Ii stă-n putere omului să-mbine 
a i să dezbine-n cuget planuri . Dar, 
Oricât le plăsmuieşte, e-n zadar. 
Răspunsul gurii de la Domnul vine. 
( 16,1; 19, 21 ) 



Se tot frământă omul, se munceşte 
Cu mult prea multă punere la cale. 
Dar planurile, sfaturile sale, 
Pe care le-a clădit si le clădeşte 
Cu sârg, în ale-nchipuirii hale, 
Desarte-s . a i zadarnice . a i goale, 
Se duc pe apa sâmbetei la vale. 
Doar sfatul Celui Veşnic se-mplineste . 
( 16,1; 19, 21 ) 



înfăţişează Domnului lucrarea 
Mâinilor tale. a i-ai să vezi că toate 
Câte-ai gândit, de-s bune si curate, 
îsi vor găsi, la vreme, dezlegarea. 
( 16,3 ) 



Cel Veşnic le-a clădit pe fiecare 
Din câte sunt spre un anume tel . 
Nelegiuitul e făcut si el 
Pentru nenorocire si-ntristare . 
I 16,4 ) 



Când calea muritorului Ii place 
Lui Dumnezeu, atunci El va sili 
Pe inamicul lui, oricât ar fi 
Acesta de nemernic si tenace, 
îl va sili, grumazu-i va-ndoi 
Spre bună învoire si spre pace. 
( 16,7 ) 



Mai bine fii smerit cu cei smeriţi, 

Spre adunarea lor îndreaptă-ti paşii, 

Decât să ai în jur nelegiuiţi 

a i prăzi să-mparti cu mândrii si trufaşii . 

( 16,19 ) 



Un fagure cu aurită miere 
Sunt vorbele alese si frumoase: 
Dulceaţă pentru suflet, mângâiere; 
Balsam, tămăduire pentru oase. 
( 16,24 ) 



Când bătrâneţe si cuviosie 
Se întâlnesc si stăruie-mpreună , 
Podoabă-nseamnă părul alb. Cunună. 
Nu slăbiciune si melancolie . 
( 16,31 ) 



Un om lent la mânie preţuieşte 

Cu mult mai mult decât un om viteaz. 

Cel ce-si păstrează duhul calm si treaz 

a i furia-si domină, o struneşte, 

Nu se grăbeşte lumii s-o arate, 

Acela se comportă-ntelepteste . 

întrece-n preţ pe cel ce izbuteşte 

Să ia si să cuprindă o cetate. 

( 16,32 ) 



Argintu-i lămurit în topitoare 
a i auru-n cuptor. Inima ta 
s i inima oricui se va-ncerca 
De Domnul doar. Atotputerea Sa 
Ne pune trup si inimi la-ncercare. 
( 17,3 ) 



Nepoţii sunt cununa si mândria 
Bătrânilor. Preînchipuiri de sfinţi, 
Cei mici ştiu, instinctiv, ce-i veşnicia . 
s i, spre-a păstra, ermetic, simetria, 
Copiii-si află gloria-n părinţi . 
( 17, 6 ) 



Miraculoasă-i forţa unui dar! 
îti netezeşte calea. Face lină 



Poteca ta spre-o inimă străină 

a i te aduce-n fata celor mari. 

O piatră nestemată ai, avându-1 - 

Oriunde te întorci, îti afli rândul. 

( 17,8; 18,16 ) 



Certarea-nrâureste mai adânc 
Pe omul înţelept decât o sută 
De lovituri de joardă sau de bâtă, 
Decât cadenţa cnutului, urâtă, 
Peste spinarea insului nătâng. 
( 17,10 ) 



Cel rău răscoală vrea. a i răzbunare . 
E răzvrătit si-n veghe, si în vis. 
De-aceea un sol aprig s-a trimis 
Asupra lui. a i-l vei vedea ucis, 
Căci solul n-are milă si cruţare . 
( 17,11 ) 



Mai bine e, în drumurile tale, 
Să dai peste-o ursoaică fără pui, 
Decât să-ti iasă un nebun în cale, 
Cu părul fluturând, cu ochii sui, 
Scoţând din gură strigăte si bale, 
învâlvorat de nebunia lui. 
( 17,12 ) 



Cel care-ntoarce răul pentru bine, 
Fiindcă înspre rău îl duce firea 
a i de mânia Domnului nu-i pasă, 
îsi pregăteşte răul pentru sine. 
Nu va vedea nicicând nenorocirea 
Departe stând de propria lui casă. 
( 17,13;20,22;24,29 ) 



Prietenul iubeste-n orice vreme, 
Când are simtăminte-adevărate. 
La bine si la rău ti-e ca un frate, 
Cu el alături n-ai de ce te teme. 
( 17,17 ) 



Ce-nseamnă cuviinţa si măsura! 
Chiar si pe-un prost, în neghiobia sa, 
L-ai crede înţelept dacă-ar tăcea 
a i priceput, dacă si-ar tine gura. 



( 17,28 ; 



Asa zic înţelepţii : Niciodată 
Nu fi părtinitor la judecată . 
Nu căuta la fata celui care 
E vinovat, dar are gură mare. 
Te-arăti si păcătos si ne-ntelept 
Dacă nu faci dreptate celui drept. 
( 18,5; 24,23 ) 
* 

Cuvintele defăimătoare sunt 

Aidoma bucatelor gustoase. 

Ele distrug renume, surpă case, 

Dar tu le-asculti si le devori flămând. 

De ce? Fiindcă ele se-ntretaie 

Cu ce-i mai rău în omul de pământ . 

De-aceea intră-n fiintă-atât de blând 

a i se strecoară-adânc în măruntaie. 

( 18, 8; 26, 22 ) 



Acela ce răspunde mai-nainte 

De-a asculta ce-anume i se cere 

Nu-i vrednic să-i soliciţi vreo părere. 

Ci lasă-1, sau să tacă, sau să zbiere, 

Căci e nebun si încurcat la minte. 

( 18,13 ) 



Mai greu de cucerit este un frate, 
Pe care l-ai jignit cândva, decât 
O straşnică si trainică cetate. 
Disputele-s zăvoare ferecate 
Pe-un turn pecetluit si mohorât. 
Poţi aştepta la poartă orişicât: 
O inimă spre alta nu răzbate . 
( 18,19 ) 



Nu-ti pune-n gând să răsplăteşti cu rău. 
Nu duşmăni. Nu fi răzbunător, 
încrede-te cu totu-n Dumnezeu, 
Nădăjduieste-n El, nu-n braţul tâu, 
a i Domnu-ti va veni în ajutor. 
( 20,22 ) 



Lumină este sufletul. Un sfeşnic 
Cu flacăra nestinsă, pururi trează. 
Da, duhul tău e lampa Celui Veşnic. 
El pâlpâie pe-al inimii jetfelnic 



a i trupu-ntreg atent îl cercetează. 
( 20,27 ) 



Mai bine pe un colt de-acoperis 
Decât într-un palat oricât de mare, 
Cu o femeie rea, cicălitoare, 
A cărei limbă, iute ca un sis, 
Te pune si te toacă sub tăiş, 
Dorind, spre răul ei, să te omoare. 
Ai de ales: Ori singur în pustiu, 
Ori canonit si ciopârtit de viu. 
( 21,9; 21,19; 25,24 ) 



Un dar întins pe-ascuns adesea stinge 

Mânia. a i ploconul scos din sân 

Te face peste furie stăpân. 

O domoleşte grabnic si-o învinge. 

( 21,14 ) 

* 

Un om, ce de pe drumu-ntelepciunii 
A rătăcit, va odihni curând, 
Alături cu netoţii si nebunii, 
în bezna si genunile ţărânii, 
Pe patul negru-al morţii, în pământ. 
( 21,16 ) 



Nu fi-ntre cei ce beau până se-mbată, 
Nici printre îndedatii la des frâu . 
Beţia, lenea, viata desfrânată 
N-aduc belşug de miere si de grâu, 
Ci sărăcie, si necaz, si boală. 
Acestea te ucid, nu te desfată. 
Te strânge chinga morţii peste brâu, 
Te porţi în zdrenţe si ai masa goală. 
( 21, 17; 23, 20-21 ) 



a i cal si călăreţ sunt amândoi 
a i pregătiţi si dornici de război. 
Nu—i roade frica, nu-i înmoaie somnul, 
Dar biruinţa vine de la Domnul . 
( 21,31 ) 



Cel iscusit prevede (sau presimte) 
Necazul. a i se trage la o parte. 
Cel simplu însă trece mai departe 
a i suferă. Fiindcă n-are minte. 



C 22,3; 21,12 ) 
* 

Acestea trei sunt roadele smeririi 

a i-ale temerii de Cel Veşnic. Deci 

Pe tabla mintii tale să le treci, 

Să nu le dai uitării, ci-amintirii ! 

Repetă-le-n amurg, si dimineaţa, 

a i peste zi, când vii, când stai, când pleci 

Degustă-le în linişte dulceaţa. 

Vor fi cu tine, poate, în veci de veci : 

Sunt bogăţia, slava si viata. 

( 22,4 ) 



Inlătură-1 pe batjocoritor ! 
Alungă-1 ! a i-ai să vezi: N-or să mai fie 
Zâzanie, conflicte, zavistie, 
Nici defăimări, nici certuri, duşmănie. 
Plecarea lui aduce moartea lor. 
( 22,10 ) 



Să-ti intre bine-n minte si-n urechi: 
Nu clătina cumva hotarul vechi ! 
Să nu clinteşti străvechii bolovani, 
Plini de licheni, de ierburi si de ani, 
Care-au hotărnicit câmpii, păduri, 
Fânete, si livezi, si arături, 
Care despart si-mbină munţi si văi — 
Asa cum au dorit părinţii tăi. 
( 22,28 ) 



Nu osteni s-ajungi bogat . Nu-ti pune 
Priceperea în avuţii. Vrei oare 
Să le priveşti, năuc, cum prind să zboare 
Ca vulturul? Căci bogăţia are 
Aripi. Nu e a ta . Doar ti se pare. 
Planează, dispărând, ca prin minune - 
O acvilă de vis, topită-n zare. 
( 23,4-5 ) 



Să nu mănânci din pâinea celui care 
Se uită cu ochi răi. Să nu pofteşti 
Bucatele-i, de-ar fi si-mpărătesti . 
Chiar dacă te îmbie, sus si tare, 
Zicându-ti: Bea, îmbucă ce doreşti ! , 
în suflet poartă cugete haine 
a i inima lui nu e pentru tine. 
De-aceea, pe-ospătar si pe paharnic 
Respinge-i . Gustă prânzul tău modest . 



Altfel, curând vei vomita amarnic, 
Te vei căi . a i praful s-a ales 
Din graiul tău cu gentileţe dres. 
Ti-ai risipit cuvintele zadarnic . 
( 23,6-8 ) 



Hotarul, întărit de ani si ani, 

Al văduvei fereste-1 . Să nu-ncalci, 

Cu talpa grosolanilor bocanci, 

Ogoarele orfanilor sărmani . 

Degeaba-i crezi lipsiţi de ajutor: 

Nu tu, ci ei, în timp, vor câştiga, 

Fiindcă au un Răscumpărător ! 

s i El, de neînvins, nimicitor, 

Va apăra obida, chinul lor 

s i va lupta cumplit în contra ta. 

( 23,10-11 ) 



Nu te uita la vin, cum dă văpaie, 

îmbietor si roşu în pahar, 

De parcă-ar fi mărgean, mărgăritar. 

Nici cum se scurge, lin, în măruntaie . 

Tu bei, petreci, în sunet fin de harpe, 

Dar, după-o vreme, prea vicleanul vin 

Ca vipera va-mprăstia venin, 

Te va musca mortal, precum un şarpe. 

O să te uiţi după femei străine, 

Cuvinte măiestrite vei rosti 

a i-ncet, încet aidoma vei fi 

Aceluia ce crede că-i e bine, 

Deşi se află undeva, în larg, 

s i-a aţipit, în vârf, pe un catarg, 

în vuietul tangajelor marine. 

( 23,31-34 ) 



Dacă eşti slab în zi de strâmtorare 
a i dacă-ndurerarea îsi impune 
Asupra-ti tirania zdrobitoare, 
înseamnă că e numai slăbiciune 
Fiinţa ta. Că nici o vlagă n-are. 
( 24,10 ) 



Pe cei târâţi la moarte izbăveste-i! 
Se clatină, plângând si aiurând 
a i nu mai au în ei nici o putere. 
Deci scapă-i pe cei duşi la junghiere, 
Nu pretexta, si las, si mişeleşte, 
Că n-ai ştiut duşmanii ce-au de gând. 
Oare Acel ce inimi cântăreşte 



a i sufletu-tl veghează n-a văzut 

Cum sângele li s-a prelins în lut 

Ca apa? în tenebre si tăcere? 

Din mâna cui Cel Veşnic îl va cere? 

El ştie tot. Nu uită. Răsplăteşte 

Oricărui după fapta ce-a făcut. 

( 24,11-12 ) 



Cel ce mănâncă miere în neştire 
N-o duce bine până la sfârşit. 
La fel cel ce se lasă copleşit 
De laude-n exces si linguşire . 
( 24 ,13; 25 ,16; 25 ,27 ; 



Să nu râzi când vrăjmaşul stă să cadă. 
De se va poticni, nu exulta! 
Ca nu cumva Cel Veşnic să te vadă 
a i, neplăcându-I ura ta neroadă, 
Mânia să-si întoarcă, s-o repeadă 
De la vrăjmaşul tău, asupra ta. 
( 24,17-18 ) 



Mărirea Celui Veşnic e s-ascundă . 
în lucrurile-ascunse-i slava Sa. 
A unui rege - în a cerceta 
s i a scruta menirea lor profundă . 
( 25,2 ) 



Te poţi sfădi de multe ori în viată 

Cu semenul potrivnic . Cauza ta 

O poţi sustine-oricât si apăra. 

Dar taina altcuiva n-o da pe fată. 

Căci cel care se află lângă tine 

a i-aude ce rosteşte glasul tău 

O să-ti scornească-n preajmă nume rău 

a i te va umple veşnic de ruşine. 

( 25,9-10 ) 



Ca merele de aur pe politi de argint, 
Ce bucură si gândul si inima oricui, 
Fiindcă le priveşte mustind si strălucind, 
Asa este cuvântul rostit la locul lui. 
( 25,11 ) 



Mai rar, chiar foarte rar să pui piciorul 



In casa unui prieten . Nu cumva 

S-ajungă prea sătul de fata ta. 

Cu mult mai bine e să-ti ducă dorul 

Decât, văzând că iar vii, vrea, nu vrea, 

Să-nceapă-a te urî si-a te sfida. 

( 25,17 ) 



Dinte bolnav, picior şovăitor 
E cel fără credinţă . Cel în care 
Te-ai bizuit. a i-n vreme de-ncercare 
Nu doar nu-ti e de nici un ajutor, 
Ci-ti face-amărăciunea si mai mare. 
( 25,19 ) 



Dacă vrăjmaşul tău este flămând, 
Dă-i să mănânce. Dacă-i este sete, 
Dă-i apă. Căci, astfel, cărbuni arzând 
Vei răsturna în teasta-i peste plete. 
a i Cel Etern, din slavă si tărie, 
Pentru ce faci îsi răsplăteşte tie. 
( 25,21-22 ) 



Izvor stricat si tulbure, un tău, 
Un ochi de apă brusc înnămolit, 
Al cărui sipot însuşi s-a coclit, 
Asa e omul drept, neprihănit, 
Când şovăie în fata celui rău. 
( 25,26 ) 



Cetate destrămată în ruine, 

Cu zidul spart, donjonul prăbuşit, 

B i peste care muschiu-a năpădit, 

De poate să pătrundă orişicine, 

Astfel e omul iute, repezit, 

s i neînstare-a fi stăpân pe sine. 

( 25,28 ) 



E bine să tii minte ce îti spun: 
Cum biciu-i pentru neamul cabalin 
(La fel ca frâul, bun pentru asin), 
a i varga-i pentru-un spate de nebun. 
( 26,3 ) 



Nebunului nu-i spune nebuneşte 

Ce te-ai gândit că merită să-i spui. 



Ca nu cumva, vorbind cum el vorbeşte, 
Să pari si tu nebun, asemeni lui. 
( 26,4 ) 



In timp ce-ti săvârşeşti călătoria 
Prin viată, o să dai adesea piept 
Cu cel nebun. Ci lasă modestia ! 
Răspunde-i, totuşi, după nebunia-i; 
Altfel, o să se creadă înţelept. 
( 26,5 ) 



Dacă-ntâlnesti un om ce socoteşte 
Că-i înţelept, să ştii că-i un tembel. 
Să nu te-ncrezi în mintea lui defel, 
Fiindcă mai degrabă e nădejde 
Pentru-un nebun, decât e pentru el. 
( 26,12 ) 



Cum se suceşte usa în tâtână, 
Când brizele o clatină haihui, 
Asa si lenesu-n culcuşul lui 
Se-nvârte de pe-o rână pe-altă rână. 
( 26,14 ) 



E-asemeni unui om care, prosteşte, 
Apucă-un câine de urechi cel care 
Se-amestecă într-o încăierare 
Sau într-o ceartă care nu-1 priveşte. 
( 26,17 ) 



O limbă mincinoasă duşmăneşte 
Tot ce-i adevărat si fără vină. 
Iar cea linguşitoare pregăteşte 
Dezastru, prăbuşire si ruină. 
( 26,28 ) 



Tu nu te lăuda cu ce-o să fie 

Ori mâine, ori poimâine . Cu ce faci 

A doua zi. Mai bine-ar fi să taci, 

Căci până mâine e o veşnicie . 

Tu, om de lut, de unde poţi să ştii 

Ce-aduce-un ceas, o clipă sau o zi? 

(27,1 ) 



Nu face temeneli persoanei tale, 
Ci pune strajă buzelor. a i nu 
îti ridica tu însuti osanale . 
Un altul să te laude, nu tu! 
( 21,2 ) 



Intărâtarea-i crudă. a i mânia 
E aprigă. Dar cine va putea 
Să-ndure, răbdător, pe seama sa, 
Invidia lucrând, si gelozia? 
( 27,4 ) 



Asa cum chipul sieşi îsi răspunde 
Privit în apă; cum, privind în sine-mi, 
Mă văd si pretutindeni si niciunde, 
La fel, oglinda inimii profunde 
Răspunde oglindirii altei inimi. 
( 27,19 ) 



a eolul si Adâncul (Abaddon) 

Sunt fără saţiu. Deopotrivă este 

Cu ele, cu stihiile aceste, 

a i inima bicisnicului om. 

( 27,20 ) 



Pe cel nebun, chiar dacă-ar fi să-1 pui 

în piuă, în grăunte, măcinându-1 

Cu pisălogul, luni si ani de-a rândul, 

Tot nu-1 desparţi de nebunia lui. 

( 27,22 ) 



Acel ce nu se-ncrede-n Dumnezeu, 
Omul nemernic si nelegiuit, 
Aleargă, deşi nu e urmărit. 
S-a cuibărit în sinea-i duhul rău 

(Acesta este torţionarul său) . 
Dar dreptul, fără grijă, neclintit, 
Stă îndrăzneţ, precum un pui de leu. 

( 28,1 ) 



Oamenii răi nimic nu înţeleg 
Din ce e drept . Dar cei care îl cată 
Pe Dumnezeu, pricep făptura toată. 
Din ea, ce se cuvine li se-arată: 



Doar omul cuvios e-un om întreg! 
( 28,5 ) 



Cel care legea nu vrea să asculte 
a i îndrumării ei nu se supune 
Confundă-nchinăciune si insultă, 
Trăieşte la-ntâmplare, în stricăciune . 
De-ar spune rugi oricât de lungi si multe, 
Chiar rugăciunea lui e urâciune. 
( 28,9 ) 



Un om admonestat mereu, dar care 

Rămas-a totuşi tare de cerbice 

Va fi zdrobit ca-ntr-o străfulgerare 

s i nu va mai putea să se ridice. 

Căderea sa nu are vindecare. 

( 28, 14; 29,1 ) 



Un ucigaş, sperând că poate scapă 

De sub povara sângelui vărsat, 

O tine într-o goană pân ' la groapă. 

Să nu-1 opreşti cumva din alergat, 

Ci lasă-1 în cumplitele-i angoase . 

Să nu-1 oprească nimeni. Ci să-1 lase! 

( 28,17 ) 



Cel care mustră-un semen dobândeşte 
în viitor mai multă mulţumire 
a i-i mult mai demn de cinste si mărire 
Decât acela care-1 linguşeşte. 
( 28,23 ) 



E un nebun acela care-si pune 
Nădejdea-n sine. a i s-a bizuit 
Pe inima sa doar. Ori e smintit, 
Ori n-a avut prilej de sfaturi bune. 
Doar cel călăuzit de-ntelepciune, 
Acela va fi să fie mântuit. 
( 28,26 ) 



Nu se îndreaptă numai cu poveţe 

O slugă. Nici cu vorbă, cât de multă. 

Deşi pricepe, însă nu ascultă 

s i nici nu se îndeamnă să înveţe. 

( 29,19 ) 



Teama de oameni duce la cădere. 

E—o cursă. a i un calcul foarte prost. 

încrede-te-ntr-a Domnului putere 

a i vei trăi senin la adăpost . 

( 29,25 ) 



Un om nedrept, lipsit de-ntelepciune 
a i de la care numai rău aştepţi, 
Necum înfăptuiri sau vorbe bune, 
E ocolit de oamenii-ntelepti . 
a i invers: Omul drept e urâciune 
a i-i detestat de oamenii nedrepţi. 
( 29,27 ) 



Trei lucruri îmi par mie minunate, 
Ba poate patru chiar. a i nici nu sper 
A le pătrunde straniul mister: 
Cărarea, sus, a pajurei pe cer, 
A şarpelui pe stâncile uscate, 
A navei cârmuite de năier 
Pe valurile mării legănate 
a i calea unui om care se-abate 
La o femeie. Patru sunt de toate: 
Doar patru urme care sunt cât pier. 
( 30,18-19 ) 



Există-n lume patru animale, 
Cele mai mici pe-ale făpturii trepte, 
Minuscule, dar tare înţelepte. 
Le-nfătisez, pe rând, uimirii tale. 
Acordă-le constantă priveghere, 
Căci, mici cum sunt, slăvesc pe Creator: 
Furnicile, popor fără putere, 
Ce-agonisesc, din vară, hrana lor; 
Dihorii, tot neam slab, ce-si fac locaşul 
în stâncile înalte si înguste 
Unde-si deschide muntele ogasul; 
Apoi, nenumăratele lăcuste, 
Care n-au rege, totuşi ies în stoluri, 
a i dau năvală, cad în largi ocoluri, 
a i lasă-n urmă pulberi si ţărână, 
Plecând, armii, în tainica lor cale; 
a opârla, iar, pe care-o prinzi în mână, 
Dar intră în palatele regale. 
( 30,24-28 ) 



Puternic turn e Numele divin, 
Spre care drepţii si-nteleptii vin. 
Primeste-ne, sub ziduri, si pe noi, 
Căutătorii vremii de apoi, 
Pe noi, robiţi celestelor comori, 
Ai slovei fantomatici slujitori; 
Primeste-ne, să ne adăpostim, 
S-agonizăm, noi, bieţii sopherim5, 
Sub scutul Tău etern, Iah Elohim! 
( 18,10 ) 



1 - Al treilea împărat al lui Israel (cea 971-931 î.H.). Lui i se atribuie 
capitolele 1-29 din Pilde. Capitolul 30 - lui Agur; iar 31 - lui Lemuel . 

2 - Omul de pământ = ha' adham (ebr.) 

3 - Tetragrama ebraică YHWH, transcrisă în greacă (potrivit scrierilor creştine 
vechi). "Cel ce există pentru (prin) Sine", "Cel Veşnic" . Cf. Ieşirea, 3,14: "Eu 
sunt Cel ce sunt". a i: "Cel ce este m-a trimis la voi". Iată cum Dumnezeu se 
desemnează El însuşi: 'Ehyeh 'Asher ' Ehyeh (ebr.); Ego eimi ho on (gr.); Ego sum 
qui sum (lat.) "Strict vorbind, Iahve este singurul nume al lui Dumnezeu." 
(Dicţionar biblic, Editura Cartea Creştină, Oradea, 1995, p. 359) . Alte nume: 

El, Eloah, Elohim, El Elyon ("Dumnezeul Cel Prea înalt"), Adonai ("Stăpânul") , 
El a adai ("Dumnezeul Atotputernic") , El Olam ("Dumnezeul Cel Veşnic"), Iehova 
Savaot ("Domnul Oştirilor"). Tetragrama apare, pentru întâia oară, în Facerea, 
2,4. (Cf. Les Saintes Ecritures, nota). 

4 - Literal: a eolul (Locuinţa morţilor) si Nimicirea (Abaddon) (ebr.) Pentru 
Abaddon, vezi si Iov, 26,6 (prima menţiune a termenului) sau Apocalipsa, 9,11. 

5 - Scribi (ebr.) 



Epilog 



De-atîta timp, în lumea de himere, 
în lumea iluzorie, si eu 
Am rătăcit. Asemeni lui Orfeu, 
Crezând în a cuvîntului putere. 

Crezând si totuşi nu. Căci, mai presus 
De vorba noastră vană si firavă, 
Resimt Cuvântul răstignit în slavă 
a i-mpurpurat pe crucea lui Iisus . 

încât, sătul de idoli si eroi 
(Eroi când în prim-plan, când în eclipsă) , 
Pun jos condeiul laic. Scrieţi voi! 
Ne revedem după Apocalipsa . 



